CELEX: C2006/086/22
Language: lt
Date: 2006-04-08 00:00:00
Title: Byla C-51/06  Tribunale di Livorno 2006 m. sausio 13 d.  nutartimi pateiktas prašymas priimti prejudicinį sprendimą byloje  Alberto Bianchi prieš De Robert Calzature Srl

8.4.2006   
            
            
               LT
            
            
               Europos Sąjungos oficialusis leidinys
            
            
               C 86/13
            
         
      Tribunale di Livorno2006 m. sausio 13 d. nutartimi pateiktas prašymas priimti prejudicinį sprendimą byloje Alberto Bianchi prieš De Robert Calzature Srl
   
   (Byla C-51/06)
   (2006/C 86/22)
   Proceso kalba: italų
   
      Tribunale di Livorno2006 m. sausio 13 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo kanceliarija gavo 2006 m. vasario 1 d., priimti prejudicinį sprendimą byloje Alberto Bianchi prieš De Robert Calzature Srl.
   
      Tribunale di Livorno prašo Teisingumo Teismo atsakyti į šiuos klausimus:
   
               1.
            
            
               Ar remiantis 1986 m. gruodžio 18 d. Tarybos direktyvos 653/86/EEB dėl valstybių narių įstatymų, susijusių su savarankiškai dirbančiais prekybos agentais, derinimo (1) 17 straipsnio turinio, šios direktyvos 19 straipsnis turi būti aiškinamas kaip reiškiantis, kad nacionalinės teisės norma gali leisti atlyginti nuostolius agentui pagal kolektyvinį susitarimą, įpareigojantį jį pasirašiusias šalis, neatsižvelgiant į 17 straipsnio 2 dalies a punkto dviejose įtraukose numatytas sąlygas, o nuostolių atlyginimas turi būti apskaičiuotas ne pagal direktyvos, bet pagal minėto kolektyvinio susitarimo kriterijus su iš to išplaukiančia išvada, kad daugeliu atvejų nuostolių atlyginimas turi būti apskaičiuojamas daug mažesnis nei maksimumas, kurį nustato direktyva?
            
         
               2.
            
            
               Ar nuostolių atlyginimas turi būti apskaičiuotas analitiniu metodu, įvertinat komisinį atlyginimą, kurį kitas metais po komercinio atstovavimo sutarties nutraukimo agentas galėjo gauti dėl to, kad surado klientų ar padidino verslo apimtį, atsižvelgiant į teisingumo kriterijų tik sumos patikslinimui, ar turi būti taikomi kiti, ypač sintetiniai metodai, kurie plačiau vertina teisingumo kriterijų?
            
         
      (1)  OL L 382, 1986 12 31, p. 17.